**JELGAVAS PILSĒTAS PAŠVALDĪBAS 2020.GADA 23.JŪLIJA**

**SAISTOŠO NOTEIKUMU NR.20-28 „PAR TOPOGRĀFISKĀS INFORMĀCIJAS APRITES, ĢEODĒZISKO DARBU UN ĢEODĒZISKĀ TĪKLA UZRAUDZĪBAS KĀRTĪBU JELGAVAS PILSĒTĀ”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Ģeotelpiskās informācijas likuma (turpmāk – Likums) 6. panta pirmā daļa nosaka, ka pašvaldība savu funkciju izpildei organizē nepieciešamās ģeotelpiskās informācijas iegūšanu un uzturēšanu, kā arī izmantošanas kārtību. Likuma 13. panta sestā daļa nosaka, ka vietējā pašvaldība, lai nodrošinātu savu funkciju un uzdevumu izpildi par savu administratīvo teritoriju izveido un uztur augstas detalizācijas topogrāfiskās informācijas datubāzi (turpmāk- Datubāze), veic iesniegtās informācijas pārbaudi, kā arī nosaka augstas detalizācijas topogrāfiskās informācijas iesniegšanas un pieņemšanas kārtību. Likuma 26. panta trešā daļa un septītās daļas 71.punkts nosaka, ka pašvaldības nosaka maksu par augstas detalizācijas topogrāfiskās informācijas pārbaudi, reģistrāciju Datubāzē, sagatavošanu un izsniegšanu no Datubāzes, kā arī maksu par tās turējumā esošās ģeotelpiskās informācijas izmantošanu, ģeotelpiskās informācijas pakalpojumiem un maksas piemērošanas kārtību. 2015. gada 16. jūnijā Ministru kabinets izdeva noteikumus Nr.325 “Noteikumi par Latvijas būvnormatīvu LBN 305-15 "Ģeodēziskie darbi būvniecībā", kuri nosaka būvasu nospraušanas kārtību, sakarā ar ko nav nepieciešams saistošajos noteikumos pašvaldībai noteikt būvasu nospraušanas kārtību. |
| 2. Īss projekta satura izklāsts | Saistošie noteikumi nosaka augstas detalizētas topogrāfiskās informācijas iesniegšanas, pieņemšanas, pārbaudes, izsniegšanas un atjaunināšanas kārtību Jelgavas pilsētas administratīvajā teritorijā, kā arī maksas piemērošanas kārtību par ģeotelpiskās informācijas izsniegšanu. Ģeodēzisko darbu - būvasu nosprauduma pārbaudes kārtību atbilstoši Būvvaldes noteiktajām funkcijām, vietējā ģeodēziskā tīkla punktu uzraudzības kārtību. Saistošajos noteikumos noteikts maksas pakalpojums- par informācijas izsniegšanu no Datubāzes un par vietējā ģeodēziskā punkta ģeotelpiskās informācijas izsniegšanu.  |
| 3. Informācija par plānoto projekta ietekmi uz budžetu | Nav ietekmes. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Saistošo noteikumu izpildi nodrošinās Jelgavas pilsētas pašvaldības administrācijas speciālisti. |
| 6. Informācija par konsultācijām ar privātpersonām | Konsultācijas ar privātpersonām netika veiktas.  |

Jelgavas pilsētas domes priekšsēdētājs A.Rāviņš